Publication: Magyar Közlöny
Issue: MK-2010-69 (Year: 2010, Number: 69)
Era: contemporary
Section: cb) a közoktatásról szóló 1993. évi LXXIX. törvény 27. § (8) bekezdésében meghatározott felzárkóztató oktatásban
Paragraph Index: 82

3. § A Rendelet 4. § (7) bekezdése helyébe a következõ rendelkezés lép: „(7) Az Út a tudományhoz alprogramban a közoktatási intézmény pályázatában igényelheti, hogy ösztöndíjban részesülhessen a kutatócsoportban részt vevõ tanuló és mentor; ebben az esetben a kiskorú vagy egyébként cselekvõképtelen vagy korlátozottan cselekvõképes tanuló Ösztöndíjprogramban való részvételéhez szükséges a tanuló tör vényes képviselõjének írásbeli hozzájárulása. A mentor kizárólag abban az esetben részesülhet ösztöndíjban, ha a kutatócsoportban részt vevõ valamennyi tanuló ösztöndíjban részesül. Az igényelt ösztöndíj havi legkisebb és legnagyobb összegét a pályázati felhívás határozza meg azzal, hogy az igényelt ösztöndíjak kutatócsoporton belüli együttes összege nem haladhatja meg a megítélt támogatásnak a pályázati felhívásban meghatározott százalékát.”

Source: https://magyarkozlony.hu/hivatalos-lapok/3331c8ada214e0416653084b0c5c8d4605f0bd5c/dokumentumok/caf8e4e4e37318b725354d74d27ab3cbe9a06b1e/letoltes